C · IVLII · CAESARIS · COMMENTARIORVM · BELLI · GALLICI
LIBER · QVINTVS
__notoc__
原文テキストについてはガリア戦記/注解編#原文テキストを参照。 15.    1Equites hostium essedariique acriter proelio cum equitatu nostro in itinere conflixerunt,  tamen ut nostri omnibus partibus superiores fuerint atque eos in silvas collisque compulerint;    2sed compluribus interfectis cupidius insecuti non nullos ex suis amiserunt.    3At illi, intermisso spatio, imprudentibus nostris atque occupatis in munitione castrorum, subito se ex silvis eiecerunt, impetuque in eos facto, qui erant in statione pro castris collocati, acriter pugnaverunt;    4duabusque missis subsidio cohortibus a Caesare, atque eis primis legionum duarum, cum haec perexiguo intermisso loci spatio inter se constitissent, novo genere pugnae perterritis nostris, per medios audacissime perruperunt seque inde incolumes receperunt.    5Eo die Q. Laberius Durus, tribunus militum, interficitur. Illi pluribus summissis cohortibus repelluntur.  
----
テキスト引用についての注記
整形テキストについてはガリア戦記/注解編#凡例を参照。 XV.    
①Equitēs hostium essedāriīque ācriter proeliō cum equitātū nostrō in itinere cōnflīxērunt, (ita) tamen ut nostrī omnibus partibus superiōrēs fuerint atque eōs in silvās collēsque compulerint;    ②sed complūribus interfectīs cupidius īnsecūtī nōn nūllōs ex suīs āmīsērunt.    ③At illī, intermissō spatiō, imprūdentibus nostrīs atque occupātīs in mūnītiōne castrōrum, subitō sē ex silvīs ēiēcērunt, impetūque in eōs factō, quī erant in statiōne prō castrīs conlocātī, ācriter pugnāvērunt;    ④duābusque missīs subsidiō cohortibus ā Caesare, atque iīs prīmīs legiōnum duārum, cum haec perexiguō intermissō locī spatiō inter sē cōnstitissent, novō genere pugnae perterritīs nostrīs, per mediōs audācissimē perrūpērunt sēque inde incolumēs recēpērunt.    ⑤Eō diē Quīntus Laberius Dūrus, tribūnus mīlitum, interficitur.    Illī plūribus submissīs cohortibus repelluntur.  
----
注記
原文の collīs, collocātī, eīs, summissīs  などは、それぞれ collēs, conlocātī, iīs, submissīs  などとした。
語釈